25 de marzo

O 25 de marzo é o 84º día do ano do calendario gregoriano e o 85º nos anos bisestos. Quedan 271 días para finalizar o ano.

 Acontecementos 
 1655 - Christiaan Huygens descobre Titán, satélite de Saturno.
 1821 - Grecia proclama a súa independencia.
 1911 - Arredor de 150 obreiras dunha fábrica téxtil de Nova York, encérranse na fábrica para esixir melloras salariais, a fábrica é queimada polas forza de orde pública e elas morren calcinadas.
 1957 - Asínase o Tratado de Roma polo que nace a Comunidade Económica Europea (Alemaña, Italia, Francia, Bélxica, Países Baixos e Luxemburgo).

 Nacementos 
miniatura|100px|Béla Bartók.
 1500 - Antón Martín, discípulo e sucesor de San Xoán de Deus. 
 1614 - Juan Carreño de Miranda, pintor de Cámara de Carlos II.
 1767 - Joachim Murat, mariscal de Francia e rei de Nápoles (1808-1815). 
 1797 - Louis Adolphe Thiers, político francés.
 1808 - José de Espronceda, escritor romántico español.
 1863 - Simon Flexner, patólogo estadounidense.
 1867 - Arturo Toscanini, director de orquestra italiano.
 1867 - Gutzon Borglum, escultor estadounidense.
 1868 - Fernando González Gómez, xornalista e político vasco (m. 1947).
 1881 - Béla Bartók, compositor húngaro.
 1884 - Ignacio Barraquer, oftalmólogo español.
 1889 - Manuel González Ramos, mestre e político socialista galego. (m. 1979).
 1895 - Encarnación López, "La Argentinita", artista de variedades.
 1897 - Jean Epstein, cineasta polaco. 
 1899 - Jacques Audiberti, escritor francés.
 1908 - David Lean, director de cine británico.
 1910 - Óscar Castro, escritor chileno.
 1914 - Norman E. Borlaug, xenetista estadounidense, premio Nobel da Paz en 1970 polas súas investigacións en cereais para loitar contra a pobreza no Terceiro Mundo.
 1920 - Paul Scott, novelista británico.
 1921 - Simone Signoret, actriz de cine francés de orixe alemá.
 1924 - Machiko Kyo, actriz xaponesa. 
 1925 - Flannery O'Connor, escritora estadounidense. 
 1926 - Fernando Morán, político socialista español, exministro de Asuntos Exteriores.
 1926 - László Papp, boxeador húngaro.
 1926 - Jaime Sabines, poeta mexicano. 
 1929 - Manuel Riu Riu, historiador español.
 1934 - Gloria Steinem, escritora e activista política estadounidense.
 1936 - Carlos Abraira Cela, médico e galeguista da Arxentina.
 1940 - Mina Mazzini, cantante.
 1946 - Bonnie Bedelia, actriz estadounidense.
 1947 - Elton John, cantante e compositor pop británico. 
 1948 - Luis Landero, escritor español.
 1949 - Nick Lowe, cantante británico.
 1949 - Pedro Núñez Morgades, político español, delegado do goberno na Comunidade de Madrid.
 1950 - José Manuel Esnal, "Mané", adestrador español de fútbol. 
 1952 - Aretha Franklin, cantante estadounidense. 
 1958 - María Jesús Sansegundo, política española, exministra de Educación.
 1967 - Vicente Amigo, guitarrista español.
 1983 - Xavier Gómez Noya, triatleta galego, medallista olímpico e campión do mundo.

 Mortes 
miniatura|100px|Ricardo Carballo Calero.
 1458 - Íñigo López de Mendoza, marqués de Santillana, poeta e prosista renacentista español.
 1801 - Novalis, poeta alemán (n. 1772).
 1880 - Valentín Carderera, pintor, arqueólogo e escritor español.
 1909 - Ruperto Chapí, compositor español.
 1914 - Frédéric Mistral, poeta provenzal, premio Nobel de Literatura en 1904.
 1918 - Claude Debussy, compositor francés.
 1948 - Fernando Cortés Bugía, artista e político galego.
 1956 - Robert Newton, actor británico.
 1957 - Max Ophüls, director de cine.
 1989 - Francisco Pillado Rivadulla, xornalista galego (n. 1918).
 1990 - Ricardo Carballo Calero, filólogo e escritor galego. 
 1991 - Marcel Lefebvre, crego tradicionalista francés, crítico das reformas do Concilio Vaticano II.
 2012 - Antonio Tabucchi, escritor italiano (n. 1943).
 2014 - Armando López Salinas, escritor, xornalista e político español (n. 1925).

 Festas e celebracións 
 Día Internacional de Solidariedade co Persoal Detido e Desaparecido
 Día Internacional das Vítimas da Escravitude  "El Día Internacional de las Víctimas de la Esclavitud estrena monumento", en La Voz de Galicia, supl. La Voz de la Escuela 25.03.2015 
 Grecia: Día da independencia
 Altura (Castellón) - Festas da virxe da Cova Santa. (Pode variar de data).
 Peal de Becerro (Xaén) - Súplica á Patroa, Nosa Señora da Encarnación. (Pode variar de data).
 Robledo de Chavela (Madrid) - Día da Merenda. Celebración da chegada da primavera, "panciños do día da Merenda", tortiñas das avoas. (Pode variar de data).
 Lalín (Pontevedra) - Festa da Virxe do Corpiño. (Pode variar de data).
 Punxín (Ourense) - Romaría de San Ventil. (Pode variar de data).
 Padrón (A Coruña) - Romaría en Lampai. (Pode variar de data).

 Outros 
 Santoral: A Anunciación do Señor. Encarnación. San Paio (Bispo); Quirino, Dimas, Irineo, e Dula (Mártires); Desiderio, Baroncio, Einán, Einardo e Melchisedeq (Confesores); Lucía Filippini (Fundadora); Isaac e Rebeca (Patróns); Abel (Primeiro das Xustos); Ermelando e Humberto (Abades); Saúde, Gracia, Corpiño e Gloria (Virxes); Calendario Romano: Hilaria.

 Notas 

Os 366 días do ano

Categoría:Marzo